钦定古今图书集成/理学汇编/经籍典/第138卷 > 《汉韩婴诗外传二》 > 《巧言三》
## 钦定古今图书集成/理学汇编/经籍典/第138卷 > 《汉韩婴诗外传二》 > 《巧言三》

“有大忠者，有次忠者，有下忠者，有国贼者。以道覆君
而化之，是谓大忠也。以德调君而辅之，是谓次忠也；
以谏非而怨之，是谓下忠也。不恤乎公道之达义，偷
合苟同，以持禄养者，是谓国贼也。若周公之于成王，
可谓大忠也；管仲之于桓公，可谓次忠也；子胥之于
夫差，可谓下忠也；曹触龙之于纣，可谓国贼也”：皆人
臣之所为也。吉凶，贤不肖之效也。《诗》曰：“匪其止恭，惟
王之卭。”